צהיינש איילהו

שם האב: איילאו מהרטו ביטאו.

שם האם: גביאנש סמעון.

שנת לידה: 1945.

מקום לידה: איינה בונה, טירזה מריאם, מחוז וולו.

עיסוק מרכזי באתיופיה: קדרית.

אזור מגורים באתיופיה: לסטה, גונדר וגומוגופה.

שפת הריאיון: אמהרית.

תוכן הריאיון:

צהיינש מתארת את אילן היוחסין של משפחתה. היא מספרת כי בילדותה הוריה התגרשו, אימה הביולוגית לא יכלה לטפל בה, והיא נדדה בין סבתה, אביה שנישא בשנית ודודתה.

מפני שלדודתה לא היו בנים, צהיינש החלה לרעות אצלה את הצאן. בזמן ששמרה על הצאן היא הייתה משחקת משחקים שונים עם ילדי השכונה כגון: גבטה, אשו-ללה ועוד.

לאחר עשר שנים עברה צהיינש לאשה אחרת של אביו שגרה בבלסה שבמחוז גונדר, שם עבדה כקדרית וביצעה עבודות בית שונות כגון טחינה גרגירים ותבלינים, הבאת מים וכדומה. צהיינש מתארת את עבודת הקדרות, החל מבחירת החומר ועד גימור המוצר.

בזמן שלטונו של הקיסר היילה סלאסי ‏(‏Haile Selassie‏)‏, אסור היה למשפחתה היהודית של צהיינש להחזיק באדמות. את העפר עבור הקדרות הייתה צריכה לקנות או להמיר בעבודת קדרות אצל שכניה הנוצרים, שלעיתים עלבו בה על היותה יהודייה. לאחר עלייתו של שלטון הדרג, בוטל האיסור וצהיינש ומשפחתה יכלו להחזיק באדמה ולעשות בה כרצונם. היא מספרת בין השאר על גילויי גזענות שונים שהופנו כלפיה וכלפי משפחתה.

צהיינש נישאה ועברה לגור עם בעלה בכפר בשם לב-רווחה, שהיווה תחנת מעבר ממנה יצאו יהודים אל סודן, בניסיון לעלות לישראל. כיוון שהייתה הרה ומטופלת בילדים קטנים, החליט בעלה לצאת לבדו למסע לישראל, וצהיינש חזרה לבית אימה החורגת בבלסה. בעקבות מקרה מצער ופחד מנקמת דם היא ומשפחתה נאלצו לעבור לגומוגופה, שם חיו במשך שבע שנים עד שעלו לישראל.

צהיינש מספרת על מנהג בית הנידה – באמהרית מרגם גוג'ו, בו הנשים שהו בזמן המחזור ולאחר הלידה. היא מתארת כיצד היה בנוי, את ההווי החברתי ואת המנהגים השונים שהיה על הנשים לקיים בזמן שהותן בו. בנוסף צהיינש מסבירה על הקעקועים השונים המקובלים בחברה האתיופית, ועל הנסיבות והאופן בהם נעשו.

תמלול הריאיון:

<https://docs.google.com/document/d/1AfzaEGC8HViQsjGhIs_Bh_c_W2ZPkmIyBU3YnQKf1xw/edit?usp=sharing>

מילות מפתח:

צהיינש איילהו, שודדים, רעית צאן, משחקים, גירושין, גבטה, אשו-ללה, קדרית, בוץ, שרפה, טחינה, גזענות, בודה, קיילה, צבועים, בית נידה, קבורה, פרה אדומה, קעקועים, מחזור, טבילה, כוכבים, מסיונרים, שבת, בן בכור, מנגיסטו היילה מריים ,הקיסר היילה סלאסי, דרג, איינה בונה, טירזה מריאם, וולו, בלסה, גונדר, לב-רווחה, סודן, ישראל, גומוגופה

ראיון, מצולם, ארכיון, זיכרונות מאתיופיה, מורשת יהדות אתיופיה, אתיופיה, יהדות, יהודי, חגים, חגים יהודים באתיופיה, חגים באתיופיה, מסורת, צפון מערב אתיופיה, אגם טאנה, התישבות, אינג'רה, דאבו, סיגד, כפר, חקלאות, חקלאות באתיופיה, תנ"ך, ארץ הקודש, ישראל, ירושלים, משפחה, משפחה באתיופיה, משפחה אתיופית, בית, מבנה המשפחה, מקצועות, דת, השכלה, גבר, אישה, ביתא ישראל, אפריקה, טאלה, אמהרית, טיגרית, טיגרינית, טגריניה, תגרי, קייס, בית כנסת, טומאה, טהרה, מסורת יהודית, מסורת אתיופית, חגים באתיופיה, בית נידה, כפר אתיופי, עבודות יד, עבודות יד אתיופיות, תרבות יהודי אתיופיה, תרבות אתיופית, תרבות, היסטוריה יהודית, היסטוריה יהודי אתיופיה.