זאודו פרדה

שם האב: פרדה ארדנה.

שם האם: וובגנ' סבהט.

שנת לידה: 1948.

מקום לידה: סרמלה, ווגה, וולו מחוז לסטה.

עיסוק מרכזי באתיופיה: נפח וחייט.

אזור מגורים באתיופיה: לסטה.

שפת הריאיון: אמהרית.

תוכן הריאיון:

זאודו מתאר את אילן היוחסין של משפחתו ומרחיב על הידע והערכים שקיבל מהוריו. בגיל עשר החל לרעות צאן ובקר. הוא מפרט על המשחקים האהובים עליו מילדותו: גנה, דיבה ודינגאי סבר. זאודו היה משחק עם רועי הצאן הנוצרים שפגש ולכן בהתאם לנהוג, היה צריך לבצע טקס היטהרות לפני שהיה שב לביתו.

בשנת 1965 תקפה את האזור בצורת גדולה שהרסה את היבולים, והמיתה את הצאן והבקר. בעקבות הבצורת הכתה מגפה את האזור וגרמה לתמותה רבה. משפחתו של זאודו היגרה אל משפחתה של אמו ב-סריל. אך המגפה לא פסחה עליהם ושלושה מאחיו של זאודו ומשפחותיהם נפטרו בתוך חודשיים. זמן קצר לאחר מכן נפטר אביו מצער.

כעבור תשעה חודשים, כשהבצורת והמגפות חלפו, חזרו זאודו ובני משפחתו הנותרים לביתם הנטוש בסרמלה. אך מכיוון שלא יכלו להתפרנס שם, עברו לכפר בשם אטילקו באזור דבה. שם החל זאודו להתפרנס מנפחות, מאריגה ומעבודה חקלאית, ואמו ממכירת כלי חרס. זאודו מפרט על תהליך האריגה ומספר כיצד ייצרו בגדים שונים. הוא מסביר את התמחור עבור כל פריט ומציין כי ניתן היה לשלם גם באמצעות סחר חליפין, או תמורת עבודת אדמה.

באותו הזמן שלטון הדרג החיל חוק חינוך חובה על כל האזרחים ופתח בתי ספר ללימודי ערב למבוגרים, שם למד זאודו קריאה וכתיבה. כמו כן בוטלה ההוראה שאסרה על יהודים להחזיק באדמות, והן חולקו מחדש.

כשהחלו גלי העלייה לישראל דרך סודן, זאודו ומשפחתו עברו לאיילה במחוז גונדר, שם התמקמו בזמן שהמתינו להזדמנות לצאת למסע. כיוון שהאוכלוסייה היהודית הידלדלה באותם ימים, זאודו עשה חיל והיה לנפח מבוקש מאוד.

לאחר כשנה עברו זאודו ומשפחתו לגמוגופה שבגבול סודן, על מנת למצוא משם נתיב מילוט אל מחוץ לאתיופיה. בשהותו שם זאודו התפרנס בעיקר מחקלאות. הוא מציין את ההבדלים במנהגים ובתרבות המקומיים, שהתבטאו בין השאר בשוויון יחסי בין בני הזוג ובחינוך חובה לילדים.

זאודו מסביר את מנהגי האירוח וכיצד בזמן מסע אדם היה יכול להוכיח כי הוא יהודי על ידי דקלום עשרת הדיברות בשפת הגעז וציטוטים נוספים מהתנ"ך. כמו כן הוא מסביר על מנהג ה"מנפק" המאפשר לכל יהודי מעל גיל 13 לשחוט לבני גילו ולצעירים ממנו אם הוא יודע את הפסוקים ושילם תמורה לקייס.

תמלול הריאיון:

<https://drive.google.com/file/d/0B1U0sU7KGVTmSkw3N0NHR2JYWDQ/view?usp=sharing>

מילות מפתח:   
זאודו פרדה, ערכים, רעית צאן, משחקים, גנה, כדור, דיבה, בצורת, מגפה, מוות, חום, עלייה, נפחות, כלי עבודה, קדרות, כלי חרס, אריגה, חינוך, בית ספר, געז, עשרת הדיברות, תנ"ך, אירוח, מסע, מנפק, שחיטה, קייס, מסרטה-טימהרט, לימודים, קריאה וכתיבה, דרג, מורדים, היילה סלאסה, אדמה, אריגה, נטלה, קמיס, גבי, סרמלה, ווגה, וולו, לסטה, סריל, דבה, אטילקו, גוליה, סודן, גונדר, איילה, גמוגופה, שמגדה, בלסה, ווייבה, לליבלה, אדיס אבבה,

ראיון, מצולם, ארכיון, זיכרונות מאתיופיה, מורשת יהדות אתיופיה, אתיופיה, יהדות, יהודי, חגים, חגים יהודים באתיופיה, חגים באתיופיה, מסורת, צפון מערב אתיופיה, אגם טאנה, התישבות, אינג'רה, דאבו, סיגד, כפר, חקלאות, חקלאות באתיופיה, תנ"ך, ארץ הקודש, ישראל, ירושלים, משפחה, משפחה באתיופיה, משפחה אתיופית, בית, מבנה המשפחה, מקצועות, דת, השכלה, גבר, אישה, ביתא ישראל, אפריקה, טאלה, אמהרית, טיגרית, טיגרינית, טגריניה, תגרי, קייס, בית כנסת, טומאה, טהרה, מסורת יהודית, מסורת אתיופית, חגים באתיופיה, בית נידה, כפר אתיופי, עבודות יד, עבודות יד אתיופיות, תרבות יהודי אתיופיה, תרבות אתיופית, תרבות, היסטוריה יהודית, היסטוריה יהודי אתיופיה.